ÚRAD ŠPECIÁLNEJ PROKURATÚRY
GENERÁLNEJ PROKURATÚRY SLOVENSKEJ REPUBLIKY 
Štúrova 2, 812 85 Bratislava	

Číslo: VII/1 Gv 5/11/1000	Pezinok 19.04.2016 
EEČ: 2-1-25-2016

U Z N E S E N I E

Trestná vec:	obv. XXXXX 
Trestný čin:	Obzvlášť závažný zločin Úkladná vražda podľa § 144 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov 
Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 219 odsek 1 Trestného poriadku vyslovujem, že spolupracujúci obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Obzvlášť závažný zločin Úkladná vražda podľa § 144 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov  

sa v skúšobnej dobe, určenej uznesením prokurátora Úradu špeciálnej prokuratúry Generálnej prokuratúry Slovenskej republiky zo dňa 8.1.2014 spisová značka VII/1 Gv 5/11/1000, ktorým podľa § 218 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §219 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

že niekedy v priebehu mesiacov apríl až máj 2010 na presnejšie nezistenom mieste (na území Trnavského alebo Nitrianskeho kraja) si XXXXX objednal za finančnú odmenu vo výške jeden milión slovenských korún a z doposiaľ presne nezisteného dôvodu u XXXXX a XXXXX vraždu XXXXX, pričom na základe takto objednanej vraždy XXXXX jej vykonanie následne ďalej organizovali a riadili XXXXX a XXXXX za účasti XXXXX a to tak, že zabezpečili ďalších ľudí a to XXXXX, XXXXX a doposiaľ presne nestotožnenú osobu pod menom XXXXX, pričom XXXXX prostredníctvom ďalších neznámych osôb zabezpečil osobné motorové vozidlo zn. Škoda Octavia 2, svetlej farby a taktiež osobne riadil obhliadky vytipovaných miest vykonania vraždy v Topoľčanoch a únikové trasy, na čom sa zúčastnil XXXXX, ďalej inštruoval XXXXX ako objednaného strelca k motorovému vozidlu použitému na prepravu, k miestu a spôsobu usmrtenia XXXXX, XXXXX zabezpečil zbraň a to útočnú pušku Sa vz. 58 so sklopnou pažbou, následne dňa 20.7.2010 v ranných hodinách XXXXX a XXXXX boli taxislužbou odvezení po ceste z Trnavy cez Hlohovec do Topoľčian, kde vystúpili v čase medzi 07.00 až 08.00 hod, následne v čase okolo 08.40 hod na zabezpečenom osobnom motorovom vozidle zn. Škoda Octavia 2, svetlej farby na Mojmírovej ulici v Topoľčanoch počas jazdy pri predbiehaní osobného motorového vozidla zn. Mercedes Benz S 500 evidenčného čísla TO 730 CA z jeho ľavej strany vystrelili viacero rán z útočnej pušky Sa vz.58 so sklopnou pažbou, ktoré smerovali na predbiehané vozidlo a najmenej dvoma ranami zasiahli jeho vodiča XXXXX, čím mu spôsobili strelné poranenia v oblasti hlavy s masívnym krvácaním do mozgu a devastačné poranenie druhého prsta ľavej ruky na následky, ktorých dňa 20.7.2010 v čase o 11.00 hodine v NsP Topoľčany zomrel  bezprostredne  po  skutku  sa  XXXXX  odviezli  na  použitom  motorovom  vozidle  z Topoľčian  do  rekreačnej  oblasti Duchonka, kde toto vozidlo odstavili a odtiaľ boli odvezení do Hlohovca s tým istým vozidlom taxislužby, ktoré ich v ranných hodinách priviezlo do Topoľčian, 

Uznesením prokurátora Úradu špeciálnej prokuratúry Generálnej prokuratúry Slovenskej republiky zo dňa 8.1.2014, spisová značka VII/1 Gv 5/11/1000, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
Uznesením prokurátora Úradu špeciálnej prokuratúry GP SR sp.zn. VII/1 Gv 5/11/1000-23 z 8.1.2014 bolo trestné stíhanie obv. XXXXX za  obzvlášť závažný zločin úkladnej vraždy podľa § 144 ods. 1, ods. 2 písm. c/ Trestného zákona s  poukazom na § 138 písm. i/ Trestného zákona	 podľa § 218 ods. 1 Trestného poriadku podmienečne zastavené. 

Podľa § 218 ods. 2 Trestného poriadku bola obvinenému v predmetnom rozhodnutí určená skúšobná doba na 2 roky. 

Predmetné rozhodnutie nadobudlo právoplatnosť dňa 20.1.2014.

Skúšobná doba pre podmienečné zastavenie trestného stíhania uplynula dňa 20.1.2016. 

Po uplynutí skúšobnej doby bol vyžiadaný odpis z registra trestov, ako aj výpis z ústrednej evidencie priestupkov Ministerstva vnútra SR, pričom bolo zistené, že obvinený XXXXX v priebehu skúšobnej doby viedol riadny život, nedopustil sa žiadneho trestného činu, iba menej závažných dopravných priestupkov, ktoré boli vyriešené blokovou pokutou vo výške 10,- € – 20,- €.

Keďže obv. XXXXX vyhovel podmienkam uvedeným v § 218 ods. 1 Trestného poriadku, bolo rozhodnuté, že sa v skúšobnej dobe podmienečného zastavenia trestného stíhania osvedčil.

Vzhľadom na vyššie uvedené skutočnosti bolo preto potrebné rozhodnúť tak, ako je uvedené vo výrokovej časti tohto uznesenia. 
 
Poučenie:
Proti tomuto uzneseniu je prípustná sťažnosť, ktorú možno podať do troch dní od oznámenia uznesenia na Úrad špeciálnej prokuratúry GP SR. Sťažnosť má odkladný účinok. 

JUDr. Bohdan Čeľovský
prokurátor